**Ranuan seurakunnan hautojen hallinta-aikojen läpikäynti, puutteet haudan haltijoiden tiedoissa ja haudanhoito**

Kirkkolain mukaan hautaoikeus eli haudanhallinta-aika on määräaikainen ja se lakkaa ilman irtisanomista ja palautuu seurakunnalle (Kirkkolaki 17 luku 2 §).

Haudan hallinta-aikaa voi kuitenkin halutessaan jatkaa. Hautaoikeuden haltija edustaa niitä, joita voidaan haudata hautaan, sekä käyttää puhevaltaa hautaa koskevissa asioissa (Kirkkolaki 17 luku 3 §).

Haudan hoito kuuluu haudanhaltijalle (Kirkkolaki 17 luku 5 §). Mikäli haltija ei halua tai pysty itse hautaa hoitamaan, voi haudanhoitopalvelun halutessaan tilata:

 - kirkonkylän hautausmaa: Ranuan 4H-yhdistys, 0400 176 323 tai viola.tarujarvi@4h.fi

- Simojärven hautausmaa: kesätyöntekijä Veera Kuukasjärvi, 045 866 8458 tai veerakuukasjarvi@gmail.com - Saukkojärven hautausmaa: kesätyöntekijä Aino Saukko, 045 632 4990 tai aino.saukko9@gmail.com Simojärven ja Saukkojärven hautausmaiden kesätyöntekijöiden työt alkavat aiempien vuosien tapaan 15.6. ja päättyvät 15.9.

Hautaoikeuden haltijasta ja siitä keitä hautaan voidaan haudata, sovitaan hautaa luovutettaessa. Hautaustoimilaki velvoittaa seurakuntia seuraamaan hautojen hallinta-aikoja. Hautaoikeuden haltijalle tai sille, jolla on oikeus tulla haudatuksi hautaan, tarjotaan mahdollisuus lunastaa hautaan hallinta-aikaa uudelleen 25 vuodeksi kirkkovaltuuston vahvistaman hinnaston mukaisesti. Tämänhetkisen kirkkovaltuuston vahvistaman hinnaston mukaan 25 vuoden jatkoaika on hautasijalle 90 € tai 5 €/vuosi. Saman suvun hallinnassa voi olla useita eri hautasijoja ja niillä voi olla keskenään eri haudanhaltijat.

Koska Ranuan seurakunnassa ei valitettavasti ole vuosien saatossa kiinnitetty riittävästi huomioita siihen, että hautausten yhteydessä olisi pyydetty tai muistutettu omaisia antamaan haudanhaltijan nimi- ja yhteystiedot, on seurakunnan hautarekisterissä em. syystä edelleen paljon puutteita, vaikka edelliskesänä aloitetun haltijatietojen keräämisen ja kirkonkylän hautausmaalta aloitetun haudan hallintaan liittyvän kuulutusmenettelyn vuoksi tilanne on parantunut. Jos yhteystietoja haltijasta ei ole, ei seurakunta voi olla suoraan yhteydessä haudanhaltijoihin. Joissakin tapauksissa haltijan nimi on tiedossa, muttei ole yhteystietoja tai haltija on itsekin kuollut, eikä sen myötä seurakunnalle ole omaiset ilmoittaneet uusia haudanhaltijan tietoja. Seurakunta pyytää omaisia ilmoittamaan hautaustoimilomakkeilla kullekin hautasijalle haudanhaltijan nimi- ja yhteystiedot, jotta seurakunta saa hautarekisteriin tarvittavat tiedot päivitettyä olipa kyseessä hauta, jossa on hallinta-aikaa jäljellä tai hauta, jonka hallinta-aika on jo päättynyt, mutta sitä halutaan jatkaa edelleen. Mikäli halutaan siirtää haudan haltijuus toiselle henkilölle, on se ensin luovutettava seurakunnalle ja sen jälkeen seurakunta luovuttaa sen uudelle haltijalle, joihin on molempiin omat lomakkeensa. Vuoden 2021 alusta alkaen on hautausten yhteydessä kiinnitetty huomiota haudanhaltijoiden tietojen saamiseen ja hautojen hallinta-aikoihin ja sen myötä on saatu paremmin tarvittavia tietoja omaisilta.

**Hautaustoimilomakkeet ja niiden palautus**

Hautaustoimen lomakkeita täyttöohjeineen on kolmenlaisia: 1. hautaoikeuden haltijan nimeäminen, 2. Hautapaikan luovutus ja 3. Hautaoikeuden siirto uudelle haltijalle / jatkoajan lunastus. Lomakkeita saa kirkkoherranvirastosta, seurakunnan kotisivuilta tai kirkonkylän hautausmaan ilmoitustaulun yhteydessä olevasta postilaatikosta. Täytetyt lomakkeet voi palauttaa kirkkoherranvirastoon, viraston aukioloaikojen ulkopuolella viraston sisäänkäynnin yhteydessä olevaan postilaatikkoon suljetussa kirjekuoressa, sähköpostitse ranuan.seurakunta@evl.fi tai postitse osoitteeseen Ranuan seurakunta, Pappilantie 11D1, 97700 Ranua. Kuoreen tai sähköpostin otsikkoon merkki ”Hautaustoimi”.

**Hautojen hallinta-ajat, kuulutusmenettely ja hautakiven poisto**

***”Omaiset saattavat hoitaa hautaa, mutta eivät välttämättä tiedä haudan hallinta-ajan päättyneen.”*** Seurakunnan hautausmailla on satoja hautoja, joiden hallinta-aika on päättynyt jo vuosia sitten, mutta seurakunta ei ole aiemmin asiasta omaisia systemaattisesti tiedottanut. Omaiset saattavat hoitaa hautaa, mutta eivät välttämättä tiedä haudan hallinta-ajan päättyneen. Puuttuvien haudanhaltijatietojen vuoksi seurakunnan ainoa mahdollisuus saada haudanhaltijoiden ja omaisten tietoja selville, on lehdessä tiedottamisen lisäksi järjestää kuulutusmenettely sellaisille määräaikaisille haudoille, joiden hallinta-aika on jo päättynyt.

Kuulutusmenettelyssä haudoille, joiden hallinta-aika on päättynyt, asetetaan kesäajaksi valkoinen kolmionmallinen kuulutusmerkki, jossa pyydetään omaisia olemaan yhteydessä seurakuntaan kuluvan vuoden syyskuun loppuun mennessä, mikäli he haluavat jatkaa haudan hallinta-aikaa ja tällöin täytetään asiasta lomake. Hautausmaan ilmoitustaululle ja seurakunnan kotisivuille tuodaan lisäksi listaus hautasijoista, joiden hallinta-aika on päättynyt, ja joita ko. kuulutusmenettelyssä käsitellään. Koska samalla suvulla voi olla useita vierekkäisiä hautasijoja, asetetaan kuulutusmerkki vain yhdelle ko. suvun haudalle, ei jokaiselle vierekkäiselle hautasijalle. Omaisten tai haudanhoitajien ei saa poistaa ko. kuulutusmerkkejä haudoilta.

Seurakunnan kannalta kuulutusmenettelyllä saadaan tiedotettua omaisia hautojen hallinta-ajan päättymisestä ja tarjotaan hallinta-aikaa jatkolunastettavaksi. Samalla tiedotetaan siitä, että haudan, jonka hallinta-aikaa ei jatketa, voi seurakunta luovuttaa edelleen uudelle vainajalle. Mikäli haudan hallinta-aikaa ei jatketa, antaa seurakunta omaisille mahdollisuuden poistaa hautamuistomerkki ja siitä seurakunta ilmoittaa uudella, purppuranvärisellä merkillä ko. haudalla seuraavana kesänä. Vuonna 2021 jatkoajan päättymisen vuoksi kuulutettujen hautojen muistomerkin poistamiseen liittyviä merkkejä ei tänä kesänä laiteta työvoimaresurssien puutteen vuoksi. Kuulutusmenettelyn avulla seurakunta mm. varmistaa hautapaikkojen riittävyyden tuleville sukupolville ja voi siirtää uusien hauta-alueiden kallista rakentamista myöhempään ajankohtaan sekä kerää kirkkovaltuuston vahvistamia hautaustoimen maksuja asiakkailta (Kirkkolaki 17 luku 9 §).

Vuodesta 1960 alkaen ei Ranuan seurakunta ole luovuttanut ainaishautoja, vaan pelkästään määräaikaisia hautoja, joiden hallinta-ajat ovat olleet pääsääntöisesti 25 vuotta ja joissakin tapauksissa se on voinut olla enintään 50 vuotta. Ennen vuotta 1960 on luovutettu joitakin harvoja ainaishautoja, joihin haudan hallinta-aikaan liittyvää kuulutusmenettelyä ei tehdä, mutta niihinkin seurakunta tarvitsee haudanhaltijan tiedot.

Koska hautojen, joiden hallinta-aika on jo päättynyt, määrä on suuri, ei seurakunta pysty suuren työmäärän vuoksi samanaikaisesti hoitamaan kaikkien hallinta-ajan päättyneiden hautojen kuulutusmenettelyä kerralla. Asiakkaiden suuren yhteydenottomäärän vuoksi seurakunnalle palautettujen lomakkeiden käsittely ja laskutus on viivästynyt.

**Kuulutusmenettelyt kirkonkylän ja Saukkojärven hautausmailla**

Haudan hallinta-aikaan liittyvä kuulutusmenettely aloitettiin 2021 kesällä kirkonkylän vanhimmilta alueilta ja sitä jatketaan tänä kesänä edelleen osassa kirkonkylän hautausmaata ja koko Saukkojärven hautausmaalla. Ensi vuonna on tarkoitus saada loppuosan kirkonkylän hautausmaan sekä Simojärven hautausmaan kuulutusmenettelyt tehtyä. Sen jälkeen kuulutusmenettelyä on tarkoitus tehdä vuosittain. Tavoitteena on saada haudan hallinta-ajan päättymisestä kertovat kuulutusmerkit haudoille heinäkuun alkuun mennessä ja merkit ovat haudoilla syyskuun loppuun saakka.

TÄHÄN KOHTAAN KARTTA

Kirkonkylän hautausmaan kuulutusmenettelyalue kesällä 2022 on rajattu karttaan

**Saukkojärven ja Simojärven hautausmaan muutokset**

Saukkojärven hautausmaan kartan ja käyttösuunnitelman päivitys on tarkoitus saattaa loppuun kuluvan vuoden aikana, joiden myötä saadaan uusi uurnahauta-alue. Uurna-alueelle on tulossa yhden ja kahden uurnan hautapaikkoja kellotapulin läheisyyteen. Uurna-alue otetaan hautauskäyttöön sen jälkeen, kun Saukkojärven hautausmaan käyttösuunnitelma ja päivitetty hautakartta ovat vahvistettu oman seurakunnan luottamuselinten käsittelyn jälkeen Oulun tuomiokapitulissa.

Saukkojärven hautausmaalle on tulossa uusi puuaita, jota asennetaan vuosittain sivu kerrallaan. Asennus aloitetaan etuaidasta portteineen kuluvana vuonna. Samalla hautausmaan aitaa siirretään kauemmaksi tiestä turvallisemman kulun takaamiseksi hautausmaalle, molempia etuaidan portteja levennetään ja toista porttia siirretään eri kohtaan, jotta saadaan luonteva paikka portilta uudelle hautakäytävälle. Saukkojärven hautausmaalta on poistettu joitakin puita uusien hautakäytävien tieltä, jotka on tarkoitus rakentaa joko tänä syksynä tai viimeistään ensi vuonna.

Simojärven hautausmaan viime vuonna uudistetun hautakartan ja maankäyttösuunnitelman päivityksen myötä uurna-alueelle hautaus on ollut mahdollista kuluvana vuonna, muttei uurna-alueelle ole tullut vielä hautauksia. Pienpuustoa on raivattu kuluvana vuonna sekä Saukkojärven että Simojärven hautausmailta siistimmän yleisvaikutelman saamiseksi. Uusia hautakäytäviä Simojärven hautausmaalle rakennetaan joko tänä syksynä tai viimeistään ensi vuonna.

Lisätietoja hautaustoimesta ja hautaustoimen lomakkeista seurakunnan kotisivuilta [www.ranuanseurakunta.fi](http://www.ranuanseurakunta.fi), hautausmaat välilehdeltä ja kunkin hautausmaan omalta välilehdeltä. Kirkonkylän ja Simojärven hautausmaiden kartat ja maankäyttösuunnitelmat löytyvät myös kotisivuilta.